Meid ümbritseb imeilus loodus, rohkelt vaatamisväärsuseid, aga ka üks märkamatu oht, mida me ei näe, aga võib juhtuda, et tajume. See oht on ilmselt ka mitmete tervisemurede põhjustajaks, mille tekkele põhjust ei leita.
#000000
Elektromagnetkiirgust tekitavad mobiilimastid, telefonid, wifivõrk, nutikellad, juhtmevabad kõrvaklapid ja süütuna näivad kodumasinad. Teadusuuringud, mida on praeguseks kogunenud juba tuhandeid, väidavad juba enam kui 40 aastat, et selline tehiskiirgus on elusorganismidele kahjulik.
#000001
Inimesed on erinevad igas mõttes, mõni ei lase ennast häirida ühestki lisaenergiast enda ümber. Aga on ka neid, kelle jaoks tekitab elektroonika lähedal viibimine ebamugavustunnet või lausa füüsilisi vaevuseid.
#000002
Elektroülitundlikkus vaevab inimesi, kes ei suuda olla kiirgava tehnoloogia läheduses. Mõned neist ei saa kasutada mobiili, kuna see tekitab ebamugava tunde, aga võib tekkida ka tugev peavalu või koguni ninaverejooks. Osad ei kannata viibida wifi levialas, mõned ei saa enam magada pärast seda, kui neile paigaldati kaugloetav arvesti või kodu lähedusse mobiiliantenn.
#000003
Tihti võib juhtuda, et kiirguse mõju all kannatajad ei leia oma sümptomitele põhjust ja otsivad abi erinevatest ravimitest. See aga lükkab olukorra paranemist edasi või teeb selle hullemakski – tee paranemise poole algab alles siis, kui vähendatakse kiirgust.
#000004
On teada, et nutiseadmed on otsene põhjus, miks meie kehas väheneb melatoniini tootmine, mis tekitab uneprobleeme. Seda põhjustab ööpäevarütmi häirumine ja ekraanidelt kiirguv sinine valgus. Sinist valgust aitavad blokeerida spetsiaalse kaitsega prillid, kuid see ei lahenda probleemi ennast. Meie koolid on aga väga nutiusku, suur osa õppest hõlmab ka arvutite kasutamist.
#000005
Elektromagnetväljade mõju vähendamiseks toimi nii
#000007
Hoia kiirgavaid seadmeid endast nii kaugel kui võimalik, kiirguse võimsus väheneb iga sentimeetriga. Kui vähegi võimalik, kasuta mobiiliga rääkides valjuhääldit. Hoia võimalikult kaugele kõikidest muudest kiirgavatest seadmetest, kasuta juhtmega klaviatuuri ja hiirt.
#000008
Kasuta õhutoruga kõrvaklappe, kus kõrvani tuleb ainult tühi plasttoru ning mikrofon. Nii on metalltraat, mis toob kiirguse otse kõrva sisse, mitukümmend sentimeetrit eemal.
#000009
Ära kasuta mobiili kohtades, kus on halb levi või palju metallist pindu, näiteks liftis, autos, bussis. Metall tõkestab ja peegeldab kiirgust ning halva levi korral kiirgab mobiil rohkem.
#000010
Sülearvutit, hoolimata tema nimest, ei tohi hoida süles! Keha vastas kasutades ületavad sülearvutid enamasti kiirguse kehas neeldumise piirnorme ja kahjustavad suguorganeid (sülearvuteid ei testita keha vastas, vaid kehast eemal, nagu ka mobiiltelefone).
#000011
Eelista wifile kaabliga internetiühendust, sest wifi kiirgab igal hetkel ja selle levi ulatub mitmekümne kuni mitmesaja meetrini. Kui wifi on tõesti möödapääsmatu, lülita see välja alati, kui seda parajasti vaja pole. Kindlasti lülita see välja öösel, et võimaldada endale ja teistele võimalikult hea ja segamatu uni.
#000012
Lauatelefon olgu juhtmega, sest juhtmeta lauatelefon kiirgab samamoodi nagu mobiil ja selle baasjaama on võrreldud mobiiliantenniga.
#000013
Loo magamistuppa kiirgusvaba keskkond, et tagada võimalikult kvaliteetne uni. Jäta mobiil uneajaks võimalikult kaugele, veelgi parem, kui saad selle lülitada lennurežiimile (lihtsalt väljalülitamine ei välista kiirgust). Eemalda vooluvõrgust kõik tarbijad, isegi kui need on välja lülitatud.
#000014
Hoia lapsi kiirguse eest! Mida kauem saad neid kiirgavatest seadmetest eemal hoida, seda vähem vastuvõtlikud on nad kiirguse mõjudele. Kui annad lapsele nutiseadme mängimiseks, lülita see lennurežiimile.
#000015
Kasuta õhtul ekraane (mobiil, arvuti, teler) vaadates sinist valgust blokeerivaid prille ja pikki varrukaid, sest ekraanikiirgus neeldub ka läbi naha ja mõjutab sinu kehas toimuvaid protsesse, nagu näiteks unehormooni ehk melatoniini tootmist.
#000016
Liigse kiirguse tekitatud oksüdatiivset stressi aitavad neutraliseerida antioksüdandid. Tarbi rohkelt ökoloogiliselt kasvatatud juurvilju, puuvilju ja marju.
#000018